เขียนโฆษณาเกี่ยวกับกองทุนเพื่อบริหารเงินออมให้งอกเงย พอใช้หลังเกษียณผ่าน 6 ทางเลือก บริหารเงินออม PVD
"อยากมีเงินเยอะหลังวัยเกษียณฟังทางนี้ กองทุนเพื่อบริหารเงินออมหลังวัยเกษียณ "เกษียณสุข" พร้อมให้คุณลงทุนได้แล้ววันนี้ผ่าน 6 ทางเลือกการบริหารเงินออมให้พอใช้หลังเกษียณ ดังนี้
- สามารถขอให้คงเงินและบริหารเงินให้ต่อเนื่อง และถอนออกมาเมื่อต้องการใช้เงิน
- สามารถโอนย้ายไปยังกองทุน RMF และกำหนดสัดส่วนการลงทุนที่เหมาะสมกับตัวเองได้
- สามารถถอนเงินบางส่วนจากกองทุนออกมาใช้จ่ายได้ และปล่อยให้เงินที่เหลือทำงานได้รับผลตอบแทนต่อไป
- สามารถทยอยถอนเงินออกมาเป็นงวดๆ ได้ ผ่านแอพลิเคชัน โดยไม่ต้องแจ้งกับนายทะเบียนและคณะกรรมการกองทุน
- เงินที่เหลือทยอยจ่ายเป็นงวด เพื่อเป็นค่าใช้จ่ายประจำ
- เลือกรับเงินทั้งจำนวนได้ ภายใน 30 วันหลังจากสิ้นสมาชิกภาพ
โอกาสดีๆ แบบนี้ไม่มีอีกแล้ว สมัครเลยตอนนี้รับเงินเข้ากองทุน 10,000 บาท"

บทเรียนจากโฆษณานี้

6 ทางเลือก บริหารเงินออม PVD


1. เลือกคงเงินทั้งหมดไว้ในกองทุนสำรองเลี้ยงชีพ
หากยังมีเงินออมหรือมีรายได้จากส่วนอื่น ซึ่งยังไม่จำเป็นต้องใช้เงินจากกองทุนนี้ สามารถขอให้บริษัทคงเงินและบริหารเงินให้ต่อเนื่อง และถอนออกมาเมื่อต้องการใช้เงิน


2. โอนเงินไปยังกองทุนรวมเพื่อการเลี้ยงชีพ (RMF)
ด้วยนโยบายการลงทุนของกองทุนสำรองเลี้ยงชีพถูกกำหนดโดยคณะกรรมการกองทุน ซึ่งอาจไม่ตรงกับความต้องการและระดับความเสี่ยงที่รับได้ อาจพิจารณาโอนย้ายไปยังกองทุน RMF และกำหนดสัดส่วนการลงทุนที่เหมาะสมกับตัวเองได้


3. ถอนออกบางส่วน หรือทยอยถอนออก
ในช่วงหลังเกษียณ เชื่อว่าคงอยากให้รางวัลชีวิตกับตัวเองหลังจากทำงานมาอย่างยาวนาน เช่น พักผ่อน ท่องเที่ยวก็สามารถถอนเงินบางส่วนจากกองทุนสำรองเลี้ยงชีพออกมาใช้จ่ายก่อนในช่วงแรก และปล่อยให้เงินที่เหลือยังคงทำงานได้รับผลตอบแทนต่อไป


4. ทยอยรับเงินเป็นงวด
แม้ว่าจะเป็นพนักงานบริษัทเอกชน แต่สามารถขอให้กองทุนทยอยถอนเงินจากกองทุนสำรองเลี้ยงชีพออกมาเป็นงวดๆ ลักษณะคล้ายบำนาญที่ข้าราชการรับได้ โดยแจ้งกับนายทะเบียนและคณะกรรมการกองทุนเพื่อขอถอนเงินเป็นรายเดือน รายสามเดือน รายครึ่งปี รายปี เป็นต้น
ทั้งนี้ ควรพิจารณาถึงค่าใช้จ่ายในการถอนเงินด้วย เพราะแต่ละครั้งอาจเสียค่าใช้จ่ายประมาณ 100 บาท ซึ่งถ้ารับงวดละ 10,000 บาท ค่าใช้จ่ายนี้จะสูงถึง 1%


5. ถอนออกบางส่วน ที่เหลือทยอยถอน
นอกจากจะสามารถถอนเงินออกเพื่อมาให้รางวัลกับชีวิตหลังออกจากงานเป็นก้อนแล้ว เงินที่เหลือยังสามารถขอให้ทยอยจ่ายเป็นงวดเพื่อเป็นค่าใช้จ่ายประจำได้เช่นกัน


6. ถอนออกทั้งจำนวน
หากมีความจำเป็นต้องใช้เงินหรือมั่นใจว่าบริหารเงินของตนได้ดีกว่ากองทุนสำรองเลี้ยงชีพที่บริษัทเลือกให้ ก็สามารถเลือกรับเงินทั้งจำนวนได้ โดยจะได้รับเงินดังกล่าวภายใน 30 วันหลังจากสิ้นสมาชิกภาพ
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน